ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1997 για τη λήψη προστατευτικών μέτρων που αφορούν ορισμένα αλιευτικά προϊόντα καταγωγής Ινδίας (Κείμενο που παρουσιάζει ενδιαφέρον για τον ΕΟΧ) (97/515/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα από τρίτες χώρες (1), όπως τροποποιήθηκε τελευταία με την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι από τους κοινοτικούς ελέγχους που πραγματοποιήθηκαν στην Ινδία διαπιστώθηκε ότι υπάρχουν σοβαρές ελλείψεις όσον αφορά την υποδομή και την υγιεινή των αλιευτικών εγκαταστάσεων και ότι δεν υπάρχουν αρκετές εγγυήσεις για την αποτελεσματικότητα των ελέγχων που πραγματοποιούνται από τις αρμόδιες αρχές 7 ότι η παραγωγή και η επεξεργασία των αλιευτικών προϊόντων στη χώρα αυτή αποτελούν ένα εν δυνάμει κίνδυνο για τη δημόσια υγεία 7

ότι τα αποτελέσματα των ελέγχων που πραγματοποιήθηκαν στις υπηρεσίες ελέγχου στα σύνορα για τα αλιευτικά προϊόντα καταγωγής Ινδίας, έδειξαν ότι τα προϊόντα αυτά προσβλήθηκαν από μικροοργανσιμούς που αποτελούν κίνδυνο για τη δημόσια υγεία 7

ότι η Κοινότητα έχει ήδη εκδώσει την απόφαση 97/334/ΕΚ στις 28 Μαΐου 1997, όσον αφορά ορισμένα προστατευτικά μέτρα που αφορούν ορισμένα αλιευτικά προϊόντα καταγωγής Ινδίας (3) 7

ότι, επομένως, δεν επιτρέπονται οι εισαγωγές αλιευτικών προϊόντων από την Ινδία 7

ότι η παρούσα απόφαση πρέπει να τροποποιηθεί πριν από τις 30 Νοεμβρίου 1997 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση εφαρμόζεται στα αλιευτικά προϊόντα καταγωγής Ινδίας.

Άρθρο 2

Τα κράτη μέλη απαγορεύουν τις εισαγωγές των αλιευτικών προϊόντων καταγωγής Ινδίας.

Εντούτοις οι αποστολές οι οποίες έχουν αποσταλεί από την Ινδία πριν από τη θέση σε ισχύ της παρούσας απόφασης και οι οποίες παρουσιάζονται στο κοινοτικό λιμάνι επιθεώρησης για εισαγωγές πριν από τις 15 Αυγούστου 1997 υπόκεινται σε πρόγραμμα αντιπροσωπευτικής για την αποστολή δειγματοληψίας. Τα δείγματα αυτά πρέπει να εξετάζονται για την ανίχνευση της παρουσίας επιβλαβών μικροοργανισμών και, ιδίως, της σαλμονέλας, Vibrio cholerae και parahaemoliticus.

Άρθρο 3

Η παρούσα απόφαση πρέπει να τροποποιηθεί πριν από τις 30 Νοεμβρίου 1997 βάσει των αποτελεσμάτων που προέκυψαν από τον επιτόπιο κοινοτικό έλεγχο.

Άρθρο 4

Η απόφαση 97/334/ΕΚ καταργείται.

Άρθρο 5

Τα κράτη μέλη πρέπει να τροποποιήσουν τα μέτρα που εφαρμόζουν στο εμπόριο με στόχο να συμφωνούν με την παρούσα απόφαση. Ενημερώνουν αμέσως την Επιτροπή σχετικά.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 1 Αυγούστου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 139 της 30. 5. 1997, σ. 44.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαΐου 1997 για τροποποίηση ορισμένων αποφάσεων που επιτρέπουν στη Γαλλία να περιορίσει την εμπορία σπόρων προς σπορά ορισμένων ποικιλιών καλλιεργούμενων φυτικών ειδών (Το κείμενο στη γαλλική γλώσσα είναι το μόνο αυθεντικό) (97/363/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/457/ΕΟΚ του Συμβουλίου, της 29ης Σεπτεμβρίου 1970, περί του κοινού καταλόγου ποικιλιών καλλιεργούμενων φυτικών ειδών (1), όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, και ιδίως το άρθρο 15 παράγραφοι 2 και 3,

Εκτιμώντας:

ότι οι αποφάσεις της Επιτροπής 76/219/ΕΟΚ (2), 78/127/ΕΟΚ (3), 80/1360/ΕΟΚ (4), 82/948/ΕΟΚ (5) και 87/117/ΕΟΚ (6) επέτρεψαν στη Γαλλία να περιορίσει, μεταξύ άλλων, την εμπορία σπόρων προς σπορά ορισμένων ποικιλιών αραβοσίτου 7

ότι, δυνάμει του άρθρου 15 παράγραφος 1 της οδηγίας 70/457/ΕΟΚ, σπόροι προς σπορά ή πολλαπλασιαστικό υλικό ποικιλιών καλλιεργούμενων φυτικών ειδών επίσημα αποδεκτών σε ένα τουλάχιστον κράτος μέλος και τα οποία επίσης πληρούν τους όρους της οδηγίας 70/457/ΕΟΚ δεν υπόκεινται, από την 31η Δεκεμβρίου του δεύτερου έτους από της αποδοχής της ποικιλίας, σε κανένα περιορισμό εμπορίας στην Κοινότητα ως προς την ποικιλία 7

ότι, ωστόσο το άρθρο 15 παράγραφος 2 της οδηγίας 70/457/ΕΟΚ ορίζει ότι, στις περιπτώσεις που προβλέπονται στο άρθρο 15 παράγραφος 3, δύναται να επιτραπεί σε κράτος μέλος, κατόπιν αιτήσεώς του, να απαγορεύσει την εμπορία σπόρων προς σπορά και πολλαπλασιαστικού υλικού ορισμένων ποικιλιών 7

ότι με τις προαναφερθείσες αποφάσεις η Επιτροπή επέτρεψε στη Γαλλία να απαγορέψει, μεταξύ άλλων, την εμπορία σπόρων προς σπορά ορισμένων ποικιλιών αραβοσίτου με δείκτη FAΟ των κατηγοριών ωριμότητας ίσο ή άνω από 800, που περιλαμβάνονται στον τρέχοντα κοινό κατάλογο των καλλιεργουμένων φυτικών ειδών 7

ότι η Γαλλία κοινοποίησε στην Επιτροπή ότι δεν επιθυμεί πλέον να επωφελείται των εν λόγω αδειών όσον αφορά τις ποικιλίες αραβοσίτου 7

ότι επομένως οι εν λόγω άδειες σχετικά με τις προαναφερθείσες ποικιλίες θα πρέπει να ανακληθούν 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι άδειες που χορηγήθηκαν στη Γαλλία δυνάμει των αποφάσεων που αναφέρονται κατωτέρω ανακαλούνται όσον αφορά τις ποικιλίες αραβοσίτου (Zea mays L.) που αναφέρονται σ' αυτές:

- 76/219/ΕΟΚ,

- 78/127/ΕΟΚ,

- 80/1360/ΕΟΚ,

- 82/948/ΕΟΚ και

- 87/117/ΕΟΚ.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 28 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 46 της 21. 2. 1976, σ. 30.

(3) ΕΕ αριθ. L 41 της 11. 2. 1978, σ. 43.

(4) ΕΕ αριθ. L 384 της 31. 12. 1980, σ. 44.

(5) ΕΕ αριθ. L 383 της 31. 12. 1982, σ. 25.

(6) ΕΕ αριθ. L 49 της 18. 2. 1987, σ. 34.
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 24ης Απριλίου 1997 σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1994 (97/386/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 206,

- έχοντας υπόψη τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης και την έκθεση του Ελεγκτικού Συνεδρίου για το θέμα αυτό (C4-0564/95),

- έχοντας υπόψη τη σύσταση του Συμβουλίου της 11ης Μαρτίου 1996 (C4-0196/96),

- έχοντας υπόψη το ψήφισμά του της 17ης Απριλίου 1996 με το οποίο ενημερώνει το Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP) σχετικά με τους λόγους για τους οποίους δεν μπορεί να χορηγηθεί η απαλλαγή ως προς την εκτέλεση του προϋπολογισμού του για το οικονομικό έτος 1994 (1),

- έχοντας υπόψη την έκθεση της επιτροπής ελέγχου του προϋπολογισμού (A4-0138/97),

1. σημειώνει τα ακόλουθα στοιχεία των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης:

>ΘΕΣΗ ΠΗΝΑΚΑ>

2. χορηγεί απαλλαγή στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1994.

Ο Γενικός Γραμματέας

Julian PRIESTLEY

Ο Πρόεδρος

Josι Marνa GIL-ROBLES

(1) ΕΕ αριθ. C 141 της 13. 5. 1996, σ. 125.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1997 για την παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ (97/290/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

ΑΠΟΦΑΣΙΣΕ:

1. Η κοινή θέση 96/635/ΚΕΠΠΑ, της 28ης Οκτωβρίου 1996, που υιοθετήθηκε από το Συμβούλιο βάσει του άρθρο Ι.2 της συνθήκης για την Ευρωπαϊκή Ένωση όσον αφορά τη Βιρμανία/Μιανμάρ (1), παρατείνεται για περαιτέρω ανανεώσιμη περίοδο έξι μηνών, λαμβανομένων υπόψη των λόγων που αναφέρονται στο σημείο 6 της κοινής θέσης.

2. Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 29 Απριλίου 1997.

Για το Συμβούλιο

Ο Πρόεδρος

H. VAN MIERLO

(1) ΕΕ αριθ. L 287 της 8. 11. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαΐου 1997 σχετικά με την τροποποίηση της απόφασης 96/742/ΕΚ για την κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες και για τον καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής (Κείμενο που παρουσιάζει ενδιαφέρον για τον ΕΟΧ) (97/311/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 9 παράγραφος 4,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών που διέπουν την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 6 παράγραφος 4,

Εκτιμώντας:

ότι η απόφαση 96/742/ΕΚ της Επιτροπής (4), όπως τροποποιήθηκε τελευταία από την απόφαση 97/298/ΕΚ (5), καταρτίζει έναν κατάλογο μεθοριακών σταθμών ελέγχου που έχουν εγκριθεί για τη διενέργεια κτηνιατρικών ελέγχων προϊόντων και ζώων από τρίτες χώρες 7

ότι ορισμένοι μεθοριακοί σταθμοί επιθεώρησης έχουν επιθεωρηθεί από υπηρεσίες της Επιτροπής 7 ότι, επιπροσθέτως, τα κράτη μέλη μπορούν να προτείνουν να αποσυρθούν από τον κατάλογο σταθμοί που περιλαμβάνονται σε αυτόν ή να συμπεριληφθούν σε αυτόν νέοι 7 ότι οι νέοι σταθμοί πρέπει πριν από την ένταξή τους σε αυτόν τον κατάλογο να έχουν επιθεωρηθεί 7

ότι, εν αναμονή των αποτελεσμάτων των επιθεωρήσεων και των προτάσεων από τις αρμόδιες αρχές των κρατών μελών, πρέπει να τροποποιηθεί η απόφαση 96/742/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 96/742/ΕΚ τροποποιείται ως εξής:

1. Στο τμήμα που αφορά την Ολλανδία, οι αναφορές σχετικά με τους μεθοριακούς σταθμούς ελέγχου αντικαθίστανται από τις ακόλουθες:

>ΘΕΣΗ ΠΗΝΑΚΑ>

2. Στο μέρος που αφορά τη Σουηδία, οι αναφορές σχετικά με τους μεθοριακούς σταθμούς επιθεώρησης αντικαθίστανται από τις ακόλουθες:

>ΘΕΣΗ ΠΗΝΑΚΑ>

3. Στο τμήμα που αφορά τη Γερμανία, προστίθενται οι ακόλουθες αναφορές σχετικά με το Dόsseldorf, κατά αλφαβητική σειρά:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 338 της 28. 12. 1996, σ. 91.

(5) ΕΕ αριθ. L 124 της 16. 5. 1997, σ. 48.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Απριλίου 1997 για την κατάργηση της απόφασης 96/662/ΕΚ όσον αφορά ορισμένα μέτρα προστασίας των κονσερβών τόνου που προέρχονται από την Ακτή του Ελεφαντοστού (Κείμενο που παρουσιάζει ενδιαφέρον για τον ΕΟΧ) (97/261/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η απόφαση 96/662/ΕΚ της Επιτροπής, της 25ης Νοεμβρίου 1996, όσον αφορά ορισμένα μέτρα προστασίας των κονσερβών τόνου που προέρχονται από την Ακτή του Ελεφαντοστού (3) απαγορεύει την εισαγωγή κονσερβών τόνου που προέρχονται από εγκατάσταση της Ακτής Ελεφαντοστού, λόγω της παρουσίας της τοξίνης βοτουλίνης 7

ότι αποστολή εμπειρογνωμόνων της Επιτροπής επιθεώρησε την εν λόγω εγκατάσταση και διατύπωσε παρατηρήσεις για τη βελτίωση της υγιεινής στην παρασκευή κονσερβών 7

ότι οι αρμόδιες αρχές έδωσαν τις επίσημες εγγυήσεις σχετικά με την πραγματοποίηση των βελτιώσεων που είχαν ζητηθεί μετά την επίσκεψη του εμπειρογνώμονα της Επιτροπής 7

ότι οι κονσέρβες που προκάλεσαν δηλητηρίαση από βοτουλίνη είχαν παρασκευασθεί και είχαν εισαχθεί πριν από την έναρξη ισχύος της απόφασης 96/609/ΕΚ της Επιτροπής, της 14ης Οκτωβρίου 1996, για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ακτής Ελεφαντοστού (4) 7

ότι τα μέτρα που ελήφθησαν για την προστασία της δημόσιας υγείας δεν έχουν πλέον λόγο ύπαρξης και ότι πρέπει να καταργηθεί η απόφαση 96/662/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταργείται η απόφαση 96/662/ΕΚ όσον αφορά ορισμένα μέτρα προστασίας των κονσερβών τόνου που προέρχονται από την Ακτή Ελεφαντοστού.

Άρθρο 2

Τα κράτη μέλη τροποποιούν τα μέτρα που εφαρμόζουν στις εισαγωγές για να είναι σύμφωνα με την παρούσα απόφαση. Ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 3 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 304 της 27. 11. 1996, σ. 25.

(4) ΕΕ αριθ. L 269 της 22. 10. 1996, σ. 37.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαρτίου 1997 περί τροποποίησης του καταλόγου των περιοχών βιομηχανικού μαρασμού τις οποίες αφορά ο στόχος αριθ. 2, όπως ορίζεται από τον κανονισμό (ΕΟΚ) αριθ. 2052/88 του Συμβουλίου (97/237/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88 του Συμβουλίου, της 24ης Ιουνίου 1988, όσον αφορά την αποστολή των διαρθρωτικών ταμείων, την αποτελεσματικότητά τους, καθώς επίσης και το συντονισμό των παρεμβάσεών τους μεταξύ τους και σε σχέση με τις παρεμβάσεις της Ευρωπαϊκής Τράπεζας Επενδύσεων και των υφισταμένων χρηματοδοτικών μέσων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 9 παράγραφος 3,

Εκτιμώντας:

ότι ένας πρώτος κατάλογος των επιλέξιμων για το στόχο αριθ. 2 περιοχών έχει καταρτισθεί με την απόφαση 94/169/ΕΚ της Επιτροπής (3), για την περίοδο 1994-1996 7

ότι ο κατάλογος αυτός έχει τροποποιηθεί από την απόφαση 96/472/ΕΚ της Επιτροπής (4), για την προγραμματική περίοδο 1997-1999 7

ότι στην απόφαση 96/472/ΕΚ έχει παρεμβληθεί ένα σφάλμα όσον αφορά την ονομασία μιας επιλέξιμης για το στόχο αριθ. 2 βιομηχανικής περιοχής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των περιοχών βιομηχανικού μαρασμού τις οποίες αφορά ο στόχος αριθ. 2 για την περίοδο 1997-1999, ο οποίος έχει καταρτισθεί επί τη βάσει του άρθρου 9 παράγραφος 3 του κανονισμού (ΕΟΚ) αριθ. 2052/88, τροποποιείται προσθέτοντας, στην επιλέξιμη περιοχή επιπέδου Nuts III της Μαδρίτης, μετά από τη μνεία «Ciudad Universitaria» σχετικά με το «Universidad Politιcnica», την ένδειξη «Escuela Tιcnica Superior de Ingenieros Industriales, Escuela Tιcnica Superior de Ingenieros de Minas, Facultad de Informαtica».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Μαρτίου 1997.

Για την Επιτροπή

Monika WULF-MATHIES

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.

(2) ΕΕ αριθ. L 337 της 24. 12. 1994, σ. 11.

(3) ΕΕ αριθ. L 81 της 24. 3. 1994, σ. 1.

(4) ΕΕ αριθ. L 193 της 3. 8. 1996, σ. 54.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Απριλίου 1995 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας για την τροποποίηση της σύμβασης της 20ής Μαΐου 1987 περί καθεστώτος κοινής διαμετακόμισης (97/225/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι το άρθρο 15 παράγραφος 2 της σύμβασης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας περί καθεστώτος κοινής διαμετακόμισης (1), παρέχει στη μεικτή επιτροπή, που συστήνεται με την εν λόγω σύμβαση, την εξουσία να διατυπώνει συστάσεις για την τροποποίηση της σύμβασης 7

ότι, η μεικτή επιτροπή συνέστησε να τροποποιηθεί η σύμβαση ώστε να επιτραπεί η είσπραξη απαιτήσεων μέσω της αμοιβαίας συνδρομής των συμβαλλομένων μερών 7

ότι οι συγκεκριμένες τροποποιήσεις αποτελούν το αντικείμενο της σύμβασης αριθ. 1/94 της μεικτής επιτροπής 7 ότι είναι σκόπιμο να εγκριθεί η συμφωνία αυτή υπό μορφή ανταλλαγής επιστολών, την οποία αφορά η εν λόγω σύσταση,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας για την τροποποίηση της σύμβασης της 20ής Μαΐου 1987, περί καθεστώτος κοινής διαμετακόμισης εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Λουξεμβούργο, 10 Απριλίου 1995.

Για το Συμβούλιο

Ο Πρόεδρος

A. JUPPΙ

(1) ΕΕ αριθ. L 226 της 13. 8. 1987, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Μαρτίου 1997 για διορισμό τριών τακτικών και έξι αναπληρωματικών μελών της Επιτροπής των Περιφερειών (97/187/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

τις αποφάσεις του Συμβουλίου 94/65/ΕΚ, της 26ης Ιανουαρίου 1994 (1) και 95/15/ΕΚ, της 23ης Ιανουαρίου 1995 (2) για το διορισμό των μελών της Επιτροπής των Περιφερειών,

Εκτιμώντας ότι, με τις παραιτήσεις των κ.κ. Wolter Lemstra, Jan C. Terlouw και της κας Christina Bόhrmann, τακτικών μελών, και των κ.κ. Michel Jager, Antoine Kessen, Edgar F.L. Peer, Bert Westerink, της κας Nathalie de T'Serclaes και του Helmut Holl, αναπληρωματικών μελών, που γνωστοποιήθηκαν στο Συμβούλιο στις 3 Σεπτεμβρίου 1996, 23 Ιανουαρίου 1997, 27 Ιανουαρίου 1997, 28 Φεβρουαρίου 1997, 29 Ιανουαρίου 1997, 10 Φεβρουαρίου 1997, 24 Οκτωβρίου 1996 και 28 Φεβρουαρίου 1997, αντίστοιχα, έχουν κενωθεί τρεις θέσεις τακτικών και έξι θέσεις αναπληρωματικών μελών της επιτροπής,

Έχοντας υπόψη τις προτάσεις της ολλανδικής, γερμανικής και βελγικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Ο κ. Antoine Kessen διορίζεται τακτικό μέλος της Επιτροπής των Περιφερειών, σε αντικατάσταση του κ. Wolter Lemstra και για το υπόλοιπο της θητείας του, δηλαδή έως τις 25 Ιανουαρίου 1998.

2. Η κα M.J. Loupen-Laurant διορίζεται τακτικό μέλος της Επιτροπής των Περιφερειών, σε αντικατάσταση του κ. Jan C. Terlouw και για το υπόλοιπο της θητείας του, δηλαδή έως τις 25 Ιανουαρίου 1998.

3. Η κα Heidrun Alm-Merk διορίζεται τακτικό μέλος της Επιτροπής των Περιφερειών, σε αντικατάσταση της κας Christina Bόhrmann και για το υπόλοιπο της θητείας της, δηλαδή έως τις 25 Ιανουαρίου 1998.

4. Η κα M. M. Van Den Brink διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Michel Jager και για το υπόλοιπο της θητείας του, δηλαδή έως τις 25 Ιανουαρίου 1998.

5. Ο κ. M. Verbeek διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Antoine Kessen και για το υπόλοιπο της θητείας του, δηλαδή έως τις 25 Ιανουαρίου 1998.

6. Η κα P. C. Krikke διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Edgar Peer και για το υπόλοιπο της θητείας του, δηλαδή έως τις 25 Ιανουαρίου 1998.

7. Ο κ. A. G. J. M. Rombouts διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Bert Westerink και για το υπόλοιπο της θητείας του, δηλαδή έως τις 25 Ιανουαρίου 1998.

8. Ο κ. Michel Lebrun διορίζεται αναπληρωματικό μέλος της Επιτροπής των Περιφερειών, σε αντικατάσταση της κας Nathalie T'Serclaes και για το υπόλοιπο της θητείας της, δηλαδή έως τις 25 Ιανουαρίου 1998.

9. Ο κ. Werner Litten διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Helmut Holl και για το υπόλοιπο της θητείας του, δηλαδή έως τις 25 Ιανουαρίου 1998.

Βρυξέλλες, 11 Μαρτίου 1997.

Για το Συμβούλιο

Ο Πρόεδρος

A. JORRITSMA-LEBBINK

(1) ΕΕ αριθ. L 31 της 4. 2. 1994, σ. 29.

(2) ΕΕ αριθ. L 25 της 2. 2. 1995, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιανουαρίου 1997 για την τροποποίηση της απόφασης 93/693/ΕΚ για την κατάρτιση καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα σπέρματος οικοσίτων βοοειδών από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/103/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος οικοσίτων βοοειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας:

ότι η απόφαση 93/693/ΕΟΚ της Επιτροπής (2), όπως τροποποιήθηκε τελευταία από την απόφαση 97/1/ΕΚ (3), καθορίζει την κατάρτιση του καταλόγου των κέντρων συλλογής σπέρματος τα οποία έχουν εγκριθεί για την εισαγωγή από τρίτες χώρες στην Κοινότητα σπέρματος οικοσίτων βοοειδών 7

ότι οι αρμόδιες κτηνιατρικές υπηρεσίες της Αυστραλίας, του Καναδά και των Ηνωμένων Πολιτειών της Αμερικής υπέβαλαν αίτηση για τροποποίηση του καταλόγου των κέντρων συλλογής σπέρματος που έχουν εγκριθεί επισήμως για την εξαγωγή σπέρματος οικοσίτων βοοειδών στην Κοινότητα 7 ότι, ως εκ τούτου, είναι αναγκαίο να τροποποιηθεί ο κατάλογος των εγκεκριμένων κέντρων 7 ότι η Επιτροπή έλαβε εγγυήσεις όσον αφορά τη συμμόρφωση με τις απαιτήσεις που καθορίζονται στο άρθρο 9 της οδηγίας 88/407/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/693/ΕΚ τροποποιείται ως εξής:

1. Στο μέρος 1, όσον αφορά τον Καναδά:

το κέντρο συλλογής σπέρματος

«WESTERN BREEDERS SERVICE

Balzac, Alberta

T0M 0E0

Εγκεκριμένες εγκαταστάσεις:

NE-1/4-28-24-28-WA

Rainbow Road

Cornich, Alberta

Εγκεκριμένος κωδικός: CAN 028»

αντικαθίσταται από το

«ALTA GENETICS INC.

R.R.

2

Balzac, Alberta

T0M 0E0

Εγκεκριμένες εγκαταστάσεις:

NE-1/4-28-24-28-W4

Rainbow Road

Cornich, Alberta

Εγκεκριμένος κωδικός: CAN 028».

2. Στο μέρος 2 όσον αφορά τις Ηνωμένες Πολιτείες της Αμερικής:

το κέντρο συλλογής σπέρματος:

«LANDMARK GENETICS

PO Box 939

102 Aldritch Road

Hughson, CA 95326

Εγκεκριμένες εγκαταστάσεις:

Route 4, Hwy 26

Watertown, WI 53094

Εγκεκριμένος κωδικός: U 011»

αντικαθίσταται από το

«ALTA GENETICS USA, INC.

PO Box 939

102 Aldritch Road

Hughson, CA 95326

Εγκεκριμένες εγκαταστάσεις:

Route 4, Hwy 26

Watertown, WI 53094

Εγκεκριμένος κωδικός: U 011».

3. Στο μέρος 12, όσον αφορά την Αυστραλία, προστίθεται το ακόλουθο κέντρο συλλογής σπέρματος:

«TOTAL LIVESTOCK GENETICS PTY LTD

PO Box 105

Camperdown

Victoria 3260

Εγκεκριμένος κωδικός: 591».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 194 της 22. 7. 1988, σ. 10.

(2) ΕΕ αριθ. L 320 της 22. 12. 1993, σ. 35.

(3) ΕΕ αριθ. L 1 της 3. 1. 1997, σ. 3.